Komission asetus (EY) N:o 1922/1999, annettu 8 päivänä syyskuuta 1999, neuvoston asetuksen (EY) N:o 850/98 soveltamista koskevista yksityiskohtaisista säännöistä niiden edellytysten osalta, joilla kokonaispituudeltaan kahdeksan metriä ylittävät alukset saavat käyttää puomitrooleja eräillä yhteisön vesialueilla



Virallinen lehti nro L 238 , 09/09/1999 s. 0008 - 0010



KOMISSION ASETUS (EY) N:o 1922/1999, annettu 8 päivänä syyskuuta 1999, neuvoston asetuksen (EY) N:o 850/98 soveltamista koskevista yksityiskohtaisista säännöistä niiden edellytysten osalta, joilla kokonaispituudeltaan kahdeksan metriä ylittävät alukset saavat käyttää puomitrooleja eräillä yhteisön vesialueilla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetun neuvoston asetuksen (EY) N:o 850/98(1), sellaisena kiun se on muutettuna asetuksella N:o 1459/1999(2), ja erityisesti sen 29 artiklan 6 kohdan, sekä katsoo, että 1) asetuksen (EY) N:o 850/98 29 artiklan 2 kohdan a alakohdassa perustetaan kokonaispituudeltaan kahdeksan metriä ylittävien, puomitrooleja käyttävien alusten luokka, jolla on lupa kalastaa mainitun 29 artiklan 1 kohdassa mainituilla vyöhykkeillä käyttäen kokonaispituudeltaan enintään yhdeksän metriä olevia puomitrooleja, 2) tähän puomitroolarien luokkaan kuuluvat ainoastaan sellaiset puomitroolarit, jotka tämän asetuksen määräysten soveltamispäivänä täyttävät asetuksen (EY) N:o 850/98 29 artiklan 2 kohdan a ja c alakohdassa vahvistetut vaatimukset sekä niiden lippujäsenvaltion lainsäädännössä määritellyt tekniset vaatimukset mainituille vyöhykkeille pääsylle, 3) asetuksen (EY) N:o 850/98 29 artiklan 3 kohdassa perustetaan kokonaispituudeltaan kahdeksan metriä ylittävien, puomitrooleja käyttävien alusten luokka, jolla on lupa käyttää 80-99 millimetrin silmäkokoa kokonaispituudeltaan yli yhdeksän metrin puomitrooleilla, 4) tähän puomitroolarien luokkaan kuuluvat edellä mainitun asetuksen 29 artiklan 2 kohdan a alakohdassa säädettyyn luokkaan kuuluvat puomitroolarit, joiden pääasiallinen toiminta on Crangon spp. -katkaravun (hietakatkaravun) pyytäminen, 5) on tarpeen määritellä perusteet sen arvioimiseksi, onko puomitroolarin pääasiallinen toiminta hietakatkaravun pyytäminen, 6) sen vuoksi on tarpeen antaa yksityiskohtaisia sääntöjä edellä mainittuihin luokkiin kuuluvia aluksia koskevien luetteloiden laatimisen ja hallinnon menettelyistä, 7) tässä asetuksessa säädettyjen edellytysten tehokkuutta on tarpeen arvioida tieteellisesti säännöllisin väliajoin, 8) olisi kumottava komission asetus (ETY) N:o 55/87(3), sellaisena kuin se on viimeksi muutettuna päätöksellä 1999/202/EY(4), sekä komission asetus (ETY) N:o 3554/90(5), sellaisena kuin se on muutettuna asetuksella (EY) N:o 3407/93(6), ja 9) tässä asetuksessa säädetyt toimenpiteet ovat kalastuksen vesiviljelyn hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Kunkin jäsenvaltion on varmistettava, että niiden alusten yhteenlaskettu keneteho, joilla on asetuksen (EY) N:o 850/98 29 artiklan 2 kohdan a, b ja c alakohdan nojalla lupa käyttää puomitrooleja mainitun asetuksen 29 artiklan 1 kohdassa tarkoitetulla alueella, ei millään hetkellä ylitä tämän asetuksen liitteessä kyseiselle jäsenvaltiolle annettua enimmäismäärää. 2. Kunkin jäsenvaltion on ennen 1 päivää helmikuuta 2001 ilmoitettava lopullisesti komissiolle 1 päivänä tammikuuta 2001 teollisuudessa olemassa olevien alusten 1 kohdassa tarkoitettu yhteenlaskettu keneteho. Komissio tutkii jäsenvaltion toimittamat tiedot, tarkistaa niiden yhtäpitävyyden komission oman tietokannan tietojen kanssa sekä ilmoittaa jäsenvaltiolle havannoistaan kymmenen työpäivän kuluessa. I OSASTO Edellytykset kalastukselle puomitrooleilla, joiden puomien yhteenlaskettu pituus on enintään yhdeksän metriä 2 artikla Kunkin jäsenvaltion on laadittava luettelo aluksista - joilla on 31 päivänä joulukuuta 1999 kello 24.00 lupa käyttää puomitrooleja asetuksen (EY) N:o 850/98 29 artiklan 1 kohdassa tarkoitetulla alueella, ja - jotka täyttävät sen jäsenvaltion, jonka lipun alla ne purjehtivat ja jossa ne on rekisteröity, lainsäädännössä vahvistetut tekniset edellytykset puomitrooleilla kalastamiselle kyseisellä alueella. 3 artikla Luettelossa on ilmoitettava kalastusalukset, joille on annettu asetuksen (EY) N:o 850/98 29 artiklan 2 kohdan a alakohdan mukaisesti erityiskalastuslupa. Luettelo on laadittava komission asetuksen (EY) N:o 2943/95(7) 2 ja 3 artiklan säännösten mukaisesti. Lopullinen luettelo on toimitettava komissiolle viimeistään 1 päivänä maaliskuuta 2000. Siinä on ilmoitettava erityisesti kunkin kalastusaluksen alusrekisterissä oleva numero ja kansainvälinen radiokutsutunnus. 4 artikla 1. Jos luettelossa oleva kalastusalus korvataan asetuksen (EY) N:o 850/98 29 artiklan 2 kohdan d alakohdan säännösten mukaisesti toisella kalastusaluksella tai kalastusaluksilla, on jäsenvaltion - viipymättä peruutettava korvattavalle kalastusalukselle annettu erityiskalastuslupa, ja - annettava korvaavalle kalastusalukselle tai korvaaville kalastusaluksille uusi erityiskalastuslupa tai -luvat ennen kuin tämä kalastusalus tai nämä kalastusalukset käyttävät puomitroolia asetuksen (EY) N:o 850/98 29 artiklan 1 kohdassa tarkoitetulla alueella. 2. Jos kalastusaluksen moottori korvataan asetuksen (EY) N:o 850/98 29 artiklan 2 kohdan e alakohdan säännösten mukaisesti, on jäsenvaltion - peruutettava kalastusalukselle, jonka moottori korvataan, annettu erityiskalastuslupa heti, kun moottorin korvaaminen on suoritettu, ja - annettava tälle kalastusalukselle uusi erityiskalastuslupa sen jälkeen, kun sen moottori on korvattu, ja ennen kuin kyseinen kalastusalus käyttää puomitroolia asetuksen (EY) N:o 850/98 29 artiklan 1 kohdassa tarkoitetulla alueella. II OSASTO Edellytykset kalastukselle puomitrooleilla, joiden puomien yhteenlaskettu pituus on yli yhdeksän metriä, kun käytettävien pyydysten silmäkoko on 80-99 millimetriä 5 artikla Kunkin jäsenvaltion on laadittava vuosittain luettelo, jossa ilmoitetaan ne 2 artiklassa tarkoitetussa luettelossa olevat kalastusalukset, joiden pääasiallinen toiminta on hietakatkaravun pyytäminen. Kunkin tällaisen kalastusaluksen luetteloon ottamisen perusteena pidetään sitä, että luettelon laatimisvuotta edeltävän vuoden aikana - kalastusaluksen hietakatkaravun myynnistä saamat tulot, laskettuina osuutena kaikesta kalastusalukselta suoraan tapahtuneesta myynnistä, muodostavat vähintään 50 prosenttia sen tuloista, tai - kalastusalukselta purettujen saaliiden painosta vähintään 50 prosenttia on hietakatkarapua. Laatiessa vuonna 2000 sovellettavaa luetteloa kukin jäsenvaltio voi kuitenkin ottaa siihen aluksia vuoden sekä 1998 että vuoden 1999 niitä koskevien tietojen perusteella. 6 artikla Luettelossa on ilmoitettava kalastusalukset, joille on annettu asetuksen (EY) N:o 850/98 29 artiklan 3 kohdan mukaisesti ylimääräinen erityiskalastuslupa. Luettelo on laadittava asetuksen (EY) N:o 2943/95 2 ja 3 artiklan säännösten mukaisesti. Vuotta 2000 koskeva lopullinen luettelo on toimitettava komissiolle viimeistään 1 päivänä maaliskuuta 2000. Siinä on ilmoitettava erityisesti kunkin kalastusaluksen aluerekisterissä oleva numero ja kansainvälinen radiokutsutunnus. 7 artikla 1. Jäsevaltion on toteutettava asetuksen (EY) N:o 850/98 29 artiklan 3 kohdassa tarkoitettu ylimääräisen erityiskalastusluvan vuosittainen uusiminen ennen huhtikuun 15 päivää. Tämän uusimisen yhteydessä jäsenvaltion on tarkistettava, että kalastusalus, jolle tällainen ylimääräinen erityiskalastuslupa on annettu, täyttää edelleen asetuksen (EY) N:o 850/98 29 artiklan 3 kohdassa ja tämän asetuksen 5 artiklassa säädetyt vaatimukset. Jos tämän uusimisen yhteydessä havaitaan, että kalastusalus ei enää täytä mainittuja vaatimuksia, sen ylimääräinen erityiskalastuslupa on peruutettava lopullisesti viimeistään saman vuoden 1 päivänä toukokuuta lukuun ottamatta kalastusaluksia, jotka eivät täytä vaatimuksia ylivoimaisen esteen vuoksi. 2. Jos toimivaltaiset viranomaiset havaitsevat millä tahansa hetkellä, että kalastusalus ei täytä asetuksen (EY) N:o 850/98 29 artiklan 3 kohdassa ja tämän asetuksen 5 artiklassa määriteltyjä edellytyksiä, lippujäsenvaltion on viipymättä peruutettava lopullisesti sen ylimääräinen erityiskalastuslupa. 8 artikla Jos 5 artiklassa tarkoitetussa luettelossa oleva kalastusalus tai siinä olevia kalastusaluksia korvataan asetuksen (EY) N:o 850/98 29 artiklan 3 kohdan säännösten mukaisesti, jäsenvaltion on - peruutetava korvattavalle kalastusalukselle tai korvattaville kalastusaluksille annettu erityiskalastuslupa heti, kun korvaaminen on suoritettu, ja - annettava korvaavalle kalastusalukselle uusi ylimääräinen erityiskalastuslupa ennen kuin tämä kalastusalus käyttää puomitroolia asetuksen (EY) N:o 850/98 29 artiklan 1 kohdassa tarkoitetulla alueella. III OSASTO Yleiset säännökset ja loppusäännökset 9 artikla 1. Jäsenvaltioiden on ilmoitettava komissiolle kaikista muutoksista niiden luetteloissa. Jäsenvaltioiden on erityisesti ilmoitettava kalastusalusten lisäämisestä luetteloon tai niiden luettelosta poistamisesta sekä kaikista peruutetuista erityiskalastusluvista tai ylimääräisistä erityiskalastusluvista ja uusien erityiskalastuslupien tai ylimääräisten erityiskalastuslupien antamisesta. 2. Kun komissio on hyväksynyt luettelon neuvoston asetuksen (EY) N:o 1627/94(8) 7 artiklan säännösten mukaisesti, jäsenvaltion on toimitettava viipymättä tämä luettelo kaikille tämän asetuksen liitteessä mainituille muille jäsenvaltioille. Lisäksi jäsenvaltion on viipymättä ilmoitettava kyseisille jäsenvaltioille kaikista sen luetteloiden muutoksista. 10 artikla Jäsenvaltiot tekevät yhteistyötä vuosittain tieteellisen arvion tässä asetuksessa määriteltyjen edellytysten vaikutuksista. Vuodesta 2001 alkaen tämä arvio on toimitettava vuosittain komissiolle. 11 artikla Kumotaan asetukset (ETY) N:o 55/87 ja (ETY) N:o 3554/90. 12 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä huhtikuuta 2000, lukuun ottamatta sen 1, 2, 3, 5 ja 6 artiklaa, joita sovelletaan 1 päivästä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä syyskuuta 1999. Komission puolesta Franz FISCHLER Komission jäsen (1) EYVL L 125, 27.4.1998, s. 1. (2) EYVL L 168, 3.7.1999, s. 1. (3) EYVL L 8, 10.1.1987, s. 1. (4) EYVL L 70, 17.3.1999, s. 20. (5) EYVL L 346, 11.12.1990, s. 11. (6) EYVL L 310, 14.12.1993, s. 19. (7) EYVL L 308, 21.12.1995, s. 15. (8) EYVL L 171, 6.7.1994, s. 7. LIITE >TAULUKON PAIKKA>